তবে অর্থনৈতিক অগ্রগতি ধরে রাখতে অবকাঠামোয় বিনিয়োগ, মানবসম্পদের উন্নয়নে শিক্ষা ও স্বাস্থ্যে প্রস্তাবিত বরাদ্দ নিয়ে কিছুটা হতাশ এ অর্থনীতিবিদ। আর সামাজিক নিরাপত্তার আওতা, পরিধি ও ব্যয় বাড়লেও চাহিদার তুলনায় এ খাতে বরাদ্দ বরাবরই কম থাকছে বলে তিনি মনে করেন। ড. মনসুর বলেন, দেশে দরিদ্র মানুষের সংখ্যা দেড় কোটির বেশি। এ অবস্থায় মাত্র ৭৮ লাখ সামাজিক নিরাপত্তার আওতায় এসেছেন। এসব খাতে পর্যাপ্ত বরাদ্দ দিতে হলে বাজেটের আকার আরো বাড়াতে হবে বলে জানান তিনি।